Toyota Corolla ya iku montor kompak kang paling laris ing donya, punjul 30 yuta unit mobil bisa didol nalika taun 1966 nganti tekan saiki. Toyota Corolla ora mung diprodhuksi ing Jepang, nanging uga ing akèh nagara kaya ta ing Amérikah Sarékat, Kanada, Afrika Selatan, Thailand, Inggris, Turki, lan nagara-nagara liyané.
Corolla nduwéni mesin 4-silinder bènsin lan ing Jepang lan Éropa uga dipasaraké kanthi mesin disel. Wangun body Corolla kang paling umum ya iku Sédhan kanthi lawang kang cacahé papat. Modhel body liyané kaya ta Station Wagon, lan Hatchback kanthi lawang kang cacahé telu lan lima. Modhel sport kang dhapuré Coupe 2-pintu tau diprodhuksi saka taun 1970-an nganti 1999 kanthi jeneng Corolla Levin lan Sprinter Trueno. Nalika taun 1980-an, Levin lan Trueno uga ana kang dhapuré Liftback kanthi lawang kang cacahé telu.

Kompetitor Corolla kang paling umum ya iku Honda Civic, Nissan Sunny utawa Sentra, Mitsubishi Lancer, Mazda 323 kang banjur digantékaké karo Mazda3, lan Subaru Impreza.

 Generasi Kang sepisanan (1966-1970) 

Montor cilik kang prasaja nduwéni mesin 2K 1100 cc kang diwenéhi kode KE10 kanggo Sedan, KE15 kanggo Coupe, utawa KE16 kanggo Wagon.
Saliyané Jepang, nagara sepisanan kang éntuk Corolla ya iku Australia. Corolla kang sepisanan dipasarake ing Amérikah Sarékat nalika taun 1968.
Model facelift kang digawé nalika taun 1969 nduwéni mesin 3K 1200 cc kang diwenéhi kode KE11 kanggo Sedan, KE18 kanggo Wagon lan KE17 kanggo Sprinter Coupe.

 Generasi Kang kapindho (1971-1974) 

Corolla 20-series luwih gedhé saka sadurungé. Iki kalebu modhel Toyota kang sukses ing meh kabèh donya. Mesin kang digunakaké ya iku 3K (1200 cc), 3K-B (1200 cc kanthi 2 karburator), T (1400 cc), 2T (1600 cc), lan 2T-G (1600 cc DOHC).
Nalika taun 1972 dikenalake modhel sport Corolla Levin lan Sprinter Trueno'.
Corolla Levin tau dadi juwara Press on Regardless Rally ing Amérika, lan 1000 Lakes Rally ing Finlan.

Ing Indonésia, Corolla génerasi iki kang sepisanan didol ya iku modhél sedan kanthi lawang kang cacahé papat lan mesin 1200cc lan transmisi 4 speed manual.

Cathetan suku 

Montor Toyota
Sédhan